Aras aujatz, senhors, co fo, e escoutatz
Lo bos reis d'Arago fo a Murel asesmatz (p. 75) E lo comte de Sant Gili e trastotz sos barons.
Els borzes de Tolosa e la cominalitat,
Bastiren los peirers e an les redressatz,
E combaten Murel tot entorn per totz latz,
Que dins la vila nova son tuit essesms intratz, Els Frances que lai eran an de guiza coitatz
Que el cap del castel s'en son trastotz pujatz.
Ab tant es us mesatges esconten rei anatz
Senher reis d'Arago, de vertat sapieu
Que l'ome de Tolosa son d'aitant avantat
Que an preza la vila, si vos o autrejatz,
E trencat los solers els albergs barrejatz
E an si los Frances de maneira encàusatz
Que el cap del castel se son tuit amagatz.
 